***Ìîíãîë Óëñûí Èõ Õóðëûí 2011 îíû íàìðûí ýýëæèò ÷óóëãàíû Áàéãàëü îð÷èí, õ¿íñ, õºäºº àæ àõóéí áàéíãûí õîðîîíû 2011 îíû 10 äуãааð ñàðûí 18-íы ºäºð /Мягмар ãàðèã/-èéí õóðàëäààí 10 öàã 30 ìèíóòàä Òºðèéí îðäíû “Á” òàíõèìä ýõëýâ.***

Áàéíãûí õîðîîíû äàðãà, Óëñûí Èõ Õóðëûí ãèø¿¿í П.Алтангэрэл èðö, õýëýëöýõ àñóóäëûí äàðààëëûã òàíèëöóóëæ, õóðàëäààíûã äàðãàëàâ.

***Õóðàëäààíä èðâýë çîõèõ 20 ãèø¿¿íýýñ 13 ãèø¿¿í èðæ, 65.0 õóâèéí èðöòýé áàéâ. ¯¿íä:***

***×ºëººòýé:*** *Б.Батбаяр, Л.Гансүх.*

***Өвчтэй:*** *Х.Наранхүү.*

***Тасалсан:*** *Д.Балдан-Очир, Л.Гүндалай, Ц.Шинэбаяр, Д.Ýíõáàт.*

***Íýã. Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт, өөрчлөлт оруулах тухай хуулийн  төсөл /анхны хэлэлцүүлэг/***

Хэлэлцэж буй асуудалтай холбогдуулан Байгаль орчин, аялал жуулчлалын дэд сайд Ч.Жаргалсайхан, Хүрээлэн буй орчин, байгалийн нөөцийн газрын ахлах мэргэжилтэн П.Цогтсайхан, Тогтвортой хөгжил, стратегийн төлөвлөлтийн газрын ахлах мэргэжилтэн Б.Доржготов, Нарийн бичгийн дарга Ч.Энхтуул, Улсын Их Хурлын Тамгын газрын Эрх зүй, хууль тогтоомжийн хэлтсийн зөвлөх О.Баяраа, Байгаль орчин, хүнс, хөдөө аж ахуйн байнгын хорооны зөвлөх Д.Мягмарсүрэн, референт Б.Мяхдадаг, Б.Баярмаа íàð áàéëöàâ.

Хуулийн төсөлтэй õîëáîãäóóëàí Óлсын Èх Õурлûí ãèø¿¿í Д.Тэрбишдагва, Ж.Энхбаяр, Б.Бат-Эрдэнэ, Г.Батхүү, Н.Ганбямба, Г.Баярсайхан, Ц.Цэнгэл íàðûí àñóóñàí àñóóëòàä Байгаль орчин, аялал жуулчлалын дэд сайд Ч.Жаргалсайхан, ажлын хэсгээс П.Цогтсайхан íàð õàðèóëæ, òàéëáàð õèéâ.

**П.Алтангэрэл:** Улсын Их Хурлын гишүүн Д.Балдан-Очир, Ц.Даваасүрэн, Ж.Энхбаяр нарын гаргасан 1. Төслийн 4 дүгээр зүйлийн 1-ийн “1.5 дахин” гэснийг “15 дахин”, “2 дахин” гэснийг “20 дахин”, “3 дахин” гэснийг “30 дахин” гэж тус тус өөрчлөх саналыг дэмжиж байгаа гишүүд гараа өргөнө үү.

Çºâøººðñºí 9

Òàòãàëçñàí 4

Á¿ãä 13

Ãèø¿¿äèéí îëîíõèéí ñàíàëààð äýìæèãäëýý.

Áàéíãûí õîðîîíîîñ ãàðàõ ñàíàë, ä¿ãíýëòèéã Óлсын Èх Õурлûí ãèø¿¿í Н.Ганбямба Óлсын Èх Õурлûí ÷óóëãàíû íýãäñýí õóðàëäààíä òàíèëöóóëàõààð òîãòîâ.

***Õуралдààí 11 öàã 30 ìèíóòàä ºíäºðëºâ.***

**Òýìäýãëýëòýé òàíèëöñàí:**

ÁÀÉÃÀËÜ ÎÐ×ÈÍ, Õ¯ÍÑ,

ÕªÄªª ÀÆ ÀÕÓÉÍ ÁÀÉÍÃÛÍ

ÕÎÐÎÎÍÛ ÄÀÐÃÀ П.ÀЛÒÀНГЭРЭЛ

**Òýìäýãëýë õºòºëñºí:**

ÕÓÐÀËÄÀÀÍÛ ÒÝÌÄÝÃËÝË

ÕªÒËªÃ× Á.ÍÀÐÀÍÒÓßÀ

**ÌÎÍÃÎË ÓËÑÛÍ ÈÕ ÕÓÐËÛÍ 2011 ÎÍÛ ÍÀÌÐÛÍ ÝÝËÆÈÒ**

**×ÓÓËÃÀÍÛ ÁÀÉÃÀËÜ ÎÐ×ÈÍ, Õ¯ÍÑ, ÕªÄªª ÀÆ ÀÕÓÉÍ ÁÀÉÍÃÛÍ**

**ÕÎÐÎÎÍÛ 2011 ÎÍÛ 10 ÄУÃААÐ ÑÀÐÛÍ 18-ÍЫ ªÄªÐ /МЯГМАР**

**ÃÀÐÈÃ/-ÈÉÍ ÕÓÐÀËÄÀÀÍÛ ÄÝËÃÝÐÝÍÃ¯É ÒÝÌÄÝÃËÝË**

***Хуралдаан 10 цаг 30 минутад эхлэв.***

**П.Алтангэрэл**: 2011 оны 10 дугаар сарын 18-ны өдрийн Байнгын хорооны хуралдаан эхэлж байна. Хурлын ирц 20 гишүүнээс 11 гишүүн ирсэн. Одоо танхимд 8 гишүүн байна. Сэдванчиг, Баделхан, Цэнгэл гишүүн гурав Төсвийн байнгын хорооны хурал давхцаад орж ирээд ирцээ бүртгүүлээд гарсан. Одоо орж ирнэ. Ингээд ирц бүрдэж байгаа учраас Байнгын хорооны хуралдаан нээснийг мэдэгдье.

Өнөөдрийн хуралдаанаар дараах асуудлуудыг хэлэлцэхээр оруулж байна. Нэгд, Ховордсон амьтан, ургамал, тэдгээрийн гаралтай эд зүйлийн гадаад худалдааг зохицуулах тухай хуульд нэмэлт, өөрчлөлт оруулах тухай хуулийн төслийн анхны хэлэлцүүлэг,

Хоёрт, Бэлчээрийн тухай, Газрын тухай хуульд нэмэлт, өөрчлөлт оруулах тухай хуулийн төслүүд, хэлэлцэх эсэх,

Гуравт, бусад гэсэн ийм гурван асуудлыг хэлэлцэнэ. Хэлэлцэх асуудлыг дэмжиж байгаа гишүүд гараа өргөнө үү. Дэмжлээ.

Эхний асуудалтай холбоотойгоор өнөөдрийн хуралдаанд Байгаль орчин, аялал жуулчлалын дэд сайд Жаргалсайхан, Тогтвортой хөгжил, стратеги төлөвлөлтийн газрын ахлах мэргэжилтэн Доржготов, Хүрээлэн буй орчин, байгалийн нөөцийн газрын ахлах мэргэжилтэн Цогтсайхан, Нарийн бичгийн дарга Энхтуул нар оролцож байна. Хэлэлцэх асуудалтай холбоотой гишүүдэд тодруулах асуух тайлбарлах зүйл байна уу? Д.Тэрбишдагва, Ж.Энхбаяр, Р. Буд гишүүн

**Д.Тэрбишдагва**: Энд Ховордсон амьтан, ургамал, тэдгээрийн гаралтай зүйлийн гадаад худалдаагаар зохицуулах тухай хууль байна л даа. Энэ бол мэдээж гадаадад экспортлох, ялангуяа энэ тодорхой гадны бодлогоор устгах тийм үйл ажиллагаатай холбогдсон зүйл болов уу. Энэ дээр хориг тодорхой хэмжээгээр тавих нь буруу биш гэж бодож байгаа. Зүгээр энэ Засгийн газрын 2008 оны 08-12 оны үйл ажиллагааны хөтөлбөрийн 3.16-д ингээд их тодорхой заагаад өгсөн байна л даа. Амьтан, ургамлын нөөцийг хамгаалах зохистой ашиглах менежментийг сайжруулж, тэдгээрийн байгалийн жамаар өсч үржих, нөхөн сэргээх таатай нөхцөлийг бүрдүүлнэ гэж заасан байгаа. Яг энэ заалт дээр 3.16 дээр ер нь юу хийж байна аа? Тухайлбал, энд бас ард талд нь аргал, угалз юу энэ тэр гээд баахан ан, одоо 60 гаруй толгой угалз, 300 хүртэлх эдлэг шонхор гээд баахан юмны зөвшөөрөл өгдөг. Гэтэл манайхан бол одоо ингээд хуулиараа бүх юмыг хориглоод байгаа юм. Тэгээд энэ хориглох тусам нууц үйл ажиллагаа маш их явагддаг. Тэгээд нууц бизнес их явагддаг.

Гэтэл яг саяын 3.16-д заасны дагуу энэ үржин өсгөх чиглэлээр, тухайлбал, энэ гадаад улс оронд очихоор чинь жижигхэн газар нутагтай мөртлөө ан амьтан нь маш их элбэг, тэрийг нь нөгөө бодлогоор үржүүлж байдаг. Тэгээд тодорхой хэмжээгээр одоо юу гэдэг юм, бизнес хийгээд аялал жуулчлалын гэдэг юм уу, эсхүл шонхорын эсхүл угалзыг нь, эсхүл та нарын хэрэм энэ тэр гээд баахан юм бичсэн байна л даа. Тэгээд дан хориглоод байх юм бол энэ ерөөсөө юм явахгүй гэж би ингэж ойлгодог. Үржүүлэх чиглэлээр та нар Засгийн газрын үйл ажиллагааны хөтөлбөрт оруулаад өгсөн. Үнэхээрийн энд 60-аар аргал, угалзыг хорих юм уу? Эсхүл 600-гаар юм уу, 6000-аар нэмэгдүүлээд, 60-аа 200, 300 болгоод, тэрнээсээ олж ирж байгаа ашгийг нь нэмэгдүүлээд, ингээд нийт нутагтаа маш их хэмжээний гэдэг юм уу, эсхүл их хэмжээгээр ийм ховордсон амьтнаа үржүүлэх бизнес хийж байгаа нөхдийг нэг талаасаа дэмжээд, тэгээд дээрээс нь үржүүлэх ийм ажил дээр яг энэ Засгийн газрыг үйл ажиллагааныхаа хөтөлбөрт заасныхаа дагуу юу хийсэн юм бэ? Худалдаалах. Тэгээд хориглосоор байтал энэ чинь манайх ерөөсөө 2.7 сая хүнтэй. Жигтэйхэн том газар нутагтай. Тэгээд ан амьтан ерөөсөө байхгүй болж гүйцлээ. Тэгээд нууц бизнес хийгээд байгаа юм биш биз. Энэ чиглэлээр яг энэ 2008-2012 оны үйл ажиллагааны хөтөлбөрт заасны дагуу юу хийж байгаа юм? Энэ дээр үндэслэн хууль орж ирж байгаа юм шиг бичээд байна л даа. Яг үүгээр юу хийж байгаа гэдгийг асуумаар байна.

**П.Алтангэрэл**: Жаргалсайхан сайд

**Ч.Жаргалсайхан**: юуны өмнө та бүхэнд энэ өдрийн амгаланг дэвшүүлье. Энэ заалтыг хэрэгжүүлэх чиглэлээр Байгаль орчны яамнаас хамгийн түрүүн хийж байгаа асуудал бол эрх зүйн орчныг бүрдүүлэх чиглэлээр хуулиудад өөрчлөлт оруулах асуудлууд нэгд хийгдэж байна.

Хоёрт, улс орны эдийн засгийн хөгжил нэмэгдэж байгаатай эдийн засгийн чадавхи нэмэгдэж байгаатай холбогдуулан яамны мөн жилээс жилд төсөв нэмэгдэж байна. Энэ чиглэлээр хийх ажлын үйлдвэр, аж ахуйн газруудын ч бас боломж бололцоо бас нэмэгдэж байна. Нэг үеэ бодвол манай хүмүүсийн дунд яг одоо тэр Тэрбишдагва гишүүний саяын тавьдаг асуудлыг хөнддөг, өөрсдийнхөө нэг хашсан газартаа эдэлбэр газартаа ийм амьтан үржүүлэх ийм сонирхол бас нэлээн ихээр нэмэгдэж байна. Яамнаас баримталж байгаа нэг зорилго бол нутгийн иргэдэд түшиглэсэн энэ ан амьтнаа хамгаалах ийм нөхөрлөлүүдийг олноор байгуулах ийм зорилго тавиад, энэ чиглэлээр бас нэлээн хэд хэдэн төсөл хэрэгжүүлээд, гадна дотно бас туршлага судлах ажил явуулаад, энэ нутгийн иргэдэд түшиглэсэн байгалийн нөөцийг ашиглах ийм нөхөрлөлийн хуулийн төслийг бас боловсруулаад явж байгаа. Энэ жилийн ганцхан жишээн дээр хэлэхэд, Эрдэнэт үйлдвэр буга үржүүлэх ийм ажиллагаа эхэллээ. Хэд хэдэн тарвага үржүүлэх ажиллагаа эхэллээ. Гүндалай гишүүн бас өөрийнхөө эзэмшил газарт нэг буга үржүүлэх ажиллагаагаа эхэллээ гэх мэт энэ хүмүүсийн ан амьтныг өөрсдийнхөө тэр байж байгаа орчинд өсгөж үржүүлэх чиглэлээр үйл ажиллагаа явуулах сонирхол бас нэмэгдэж, үүнийг нь яамны зүгээс холбогдох мэргэжлийн байгууллагуудын зүгээс дэмжих ийм ажил явагдаж байна. Сүхбаатар аймгийн Эрдэнэцогт сумын Гачинвантад ууланд байгаа бугын тоо толгой бас овоо өслөө. Энийг энэ жил яамнаас төсөв мөнгө гаргаж тооллоо. Энэ дээр үржил сэлгэцийн ажил явуулах шаардлагатай байна гэсэн ийм дүн мэдээ гарч байна.

Бусад байгууллагуудаас жишээ нь, ховор амьтан хамгаалах үндэсний хөтөлбөр гарсантай холбогдуулан Мазаалай хамгаалах тусгай дэд хөтөлбөрийн ийм асуудал орж ирж байна. гэх мэт ийм санал санаачлагууд бол төрийн бус байгууллага, хувь хүмүүс ийм хүмүүсийн зүгээс гарч ирж байна. Төрийн байгууллага яамны зүгээс бол энийг дэмжих, мэргэжлийн туслалцаагаар хангах ийм ажиллагаа бол эхлэлийн чанартай бол нэлээн өргөн хүрээнд явагдах боломж бололцоотой болж байна.

**Д.Тэрбишдагва**: Та нарын энэ оруулж ирсэн танилцуулга дээр чинь жилд 60 гаруй толгой угалз, 300 хүртэлх эдлэг шонхор энэ хоёроос бол 3.5 сая доллар төсөвт ордог юм байна, тийм ээ? Өөр ингээд аргал, угалзнаас гадна янгир энэ тэр гээд зөндөө юм байдаг байх л даа. Гахай, шувуу тэгээд янз янзын юм байдаг байх. Тэгэхээр энэ тусгай зөвшөөрөл чинь зөвхөн эрхтэн дархтан гэдэг юм уу, янз янзын ар өврийн хаалгаар явдаг гэж ярьдаг. Би бол тэгж бодохоос илүү зөвшөөрөл өгч байгаа хүмүүст нэг аргал, угалз агнах юм бол 5 аргал, угалз үржүүл гэсэн иймэрхүү маягийн гэрээ, хэлэлцээр хийж, тухайлбал, ан амьтнаа өсгөж байгаад нь урамшуулах бодлого явуулж байгаа юм байна уу? Эсхүл зүгээр устгаж байгаа хүмүүст нь буудуулаад, гадныхан баахан юм агнуулаад явуулдаг. Яг ингээд маш олон жил аргалаар, угалзаар ингээд тэгээд толгойных нь том том эврүүдийг нь авахуулсан зураг дэлхийд ингээд том том үзэсгэлэнд жигтэйхэн алтан медалиуд аваад байдаг юм байна лээ. Яг энэ олон жил дагнаж бизнес хийсэн иймэрхүү хүмүүст та нар үүгээр бизнес хийж болсон юм чинь үүгээр ажиллаж болсон юм чинь үүгээр хичнээн үржүүл гэсэн тэд нарт тодорхой газар энэ тэр үржүүлээд ингэж дэмжиж байгаа юм байна уу? Яг тийм тодорхой тоо баримт байна уу?

**П.Алтангэрэл**: Хуультай холбоотой, хууль энийг зохицуулах зохицуулалтын юмнууд орж ирсэн үү гэж асуугаад байна. Хамгийн гол нь. Тэр дээр нь хариул. Яг энэ чиглэлээр хуульд хийж болох зүйл. Жишээ нь, одоо ховордсон амьтныг гаргахыг хориглоно гэсэн хууль бид нар яриад байна. Тэр дээр хориглохоос гадна үржүүлээд өсгөөд, тэрнээсээ ашиг шим олъё, бас нэг ганц нэгийг гадагш гаргая гэвэл ийм хуультай гээд хориглоод байх юм уу? Эсхүл зохицуулалт байна уу гэсэн юм асуугаад байна. Тэр дээр та нар яг энэ хууль дээр чинь зохицуулалт байна уу гэдгээ хариул.

**Ч.Жаргалсайхан**: Увс аймгийн Түргэн сумын нутагт Гулзат гэдэг газар.

**П.Алтангэрэл**: Хуулийн төсөлтэйгөө холбоотой хариул.

**Ч.Жаргалсайхан**: Тийм. Тарваганы тоо толгой жишээ нь, хамгаалсны үр дүнд нэлээн өссөн. Аймгийн Засаг даргын Тамгын газар, сумын Засаг даргын Тамгын, Байгаль орчны газраас энэ дагуу зохион байгуулалт хийлгэх эрх өгөөч ээ гэсэн ийм асуудал орж ирж байгаа. Тэгээд ингээд хамгаалсны үндсэн дээрээс тоо толгой өсч байгаа. Тэндээс бас тэгж ашиглах тийм нөхцөл бүрдэж байгаа. Жишээ нь, яг эдний хамгаалж байгаа газар нутаг дээр аргалын тоо толгой бол өссөн. Энэ жилийн агнах аргал, угалзыг бол манайхаас агнуулж өгөөч ээ гэдэг хүсэлтийг бас эднийх тавьж байгаа. Тэгэхээр тэр агнах хүсэлтэй тэр анчид болохоор зэрэг яг өөрсдийнхөө тэндээс агнана, тэндээс агнана гэдэг учраас яг бүгдийг нь эндээс агнаач ээ гэдэг ийм юм бас бид нар хийж чадахгүй байна гэх мэт ийм ажлууд явагдаж байна.

**П.Алтангэрэл**: Хууль бол яг энэ бэлдэж байгаа хуульд бол энэ зохицуулалт бол орж ирээгүй байгаа юм байна, тийм үү?

**Ч.Жаргалсайхан**: Энд бол орж ирнэ. Жишээ нь, энэ хуулийн чинь үндсэн дээр бид нар юуны 3 дугаар хавсралтыг гаргах гэж байгаа. Тэнд бол тарвага орж ирэх гэж байгаа. Тарвага. Хэрэм орж ирнэ. Хярс үнэг орж ирнэ.

**П.Алтангэрэл**: Ургамал гэж байгаа.

**Д.Тэрбишдагва**: Алтангэрэл дарга өөрөөс чинь тодруулаад асуугаад байна. Энэ хууль чинь гадаад худалдааг зохицуулж байна. Гадаад худалдаа руу гаргаж байгаа. Юм гаргаж байна. Гаргасан юмаа яаж үржүүлж байна гээд Засгийн газрын юун дээр чинь би үг, үсгээр 3.16 гээд хэлээд өгсөн. Тэгээд энэ хуульд чинь гадаад худалдааг зохицуулаад гадаад худалдаа эрхэлж байгаа юм бол үржүүлэх ажил байна уу? Уялдаа холбоо ерөөсөө өөрсдийн чинь Засгийн газрын үйл ажиллагааны хөтөлбөр дээр заагаад өгсний дагуу хуульд юу орсон бэ гэж асуугаад байгаа юм.

**П.Алтангэрэл**: Энэ дээр зохицуулалт одоохондоо энэ хэлэлцэж байгаа хууль дээр орж ирээгүй байгаа юм байна лээ. Дараа нь тэр ан амьтны чиглэлээр бас хууль орж ирэх гээд байгаа юм байна лээ. Яах юм, тийм ээ? Ховордсон амьтныг. Тэр дээрээ зохицуулалт дээрээ анхаарах юм уу, яах юм? Энэ дээр ерөөсөө яриад яриад юм гарахгүй юм байна. Энэ чиглэлийн юм байхгүй. Энхбаяр гишүүн

**Ж.Энхбаяр**: Энэ хариуцлага тооцох хууль, эрх зүйн үндэс хангалтгүй гэдэг тийм тайлбар орж ирсэн байна л даа. Энэ дээр ямар санкцийн чангатгах арга хэмжээ орж ирж байгаа юм? Одоо бол зөвхөн захиргааны арга хэмжээ аваад, хэрэв зөрчил гаргасан нөхцөлд цалингийн доод хэмжээний 1.5 дахин үржүүлсэнтэй буюу нэг 100-200 мянган төгрөгөөр торгоод явуулж байгаа. Ингэснээр энэ өөрчлөлт дээр хариуцлагыг яаж чангатгаж байна гэдэг асуулт.

Хоёрт, ер нь Монгол Улс энэ уул уурхай өнөөдрийг яг онцлогтой холбоотойгоор ер нь ийм зэрлэг ан амьтныг ялангуяа ховордсон тэр жагсаалтад орсон амьтныг агнуулахгүй байж болдоггүй юм уу? 3-5 жил бүр хориод. Ялангуяа яам өөрөө ийм агнуурын бодлого оруулж ирээд байгаа нь зөв үү? Энэ цаг үед.

**Ч.Жаргалсайхан**: Өнгөрсөн жил бол бид нар агнуулахгүй гэсэн ийм асуудал тавьсан шүү дээ. жишээ нь, эдлэг шонхорыг. Тэгээд Сангийн яамнаас агнах нь зүйтэй. Засгийн газраас агная гэсэн ийм асуудал орж ирсэн.

**Ж.Энхбаяр**: Үгүй дээ. энд тайлбар хүлээж авмааргүй байна. Сангийн яам Баярцогт Монголд ямар амьтныг алуулахыг мэддэг болж болохгүй шүү дээ. энэ чинь. Мэргэжлийн байгууллага та нар гаргах ёстой байхгүй юу. Ийм эдийн засгийн нөхцөл болсон үед ан амьтны тоо ийм байна аа, иймд одоо зогсоох хэрэгтэй гэж. Ялангуяа манай мэргэжлийн Байнгын хороо энд бүр бодлого гаргаж өгөх хэрэгтэй. Бид нарын одоо энэ үлдэх юм энэ шүү дээ. энэ Байгаль орчин, хүнс, хөдөө аж ахуйн байнгын хороо бодлого гаргаад, Монгол Улсад энэ аргал, угалз ховордсон амьтныг 3-5 жил агнуурыг хязгаарлаж, энэ хугацаанд өсгөх, үржүүлэх, тэгээд агнуурын аж ахуйнуудыг бий болгох, ойн аж ахуйнуудыг бий болгох, тэгээд тэр нь 3-5 жилийн дотор аж ахуйн хэлбэрээ олоод, агнуурын нөөцөө бүрдээд, ингэсний дараа 3-5 жилийн дараа дахин агнуурын том нөөцтэй Монгол орон яг тийм спортын мэргэжлийн агнуурт тэр зах зээлд гарч ирье гэдэг ийм бодлого гаргаж болно. Түүнээс өнөөдөр Сангийн сайд Баярцогт сайд хамгаалж болохгүй ээ, алж мөнгө ол гэж үүрэг өгсөн гээд, мэргэжлийн яам нь өөрөө ингэж байж болохгүй юм байгаа. Нэг.

Энэ дээр би Байнгын хорооны гишүүдэд уриалахад бид одоо нэг хагас жил үлдэж байна. Болж өгвөл нэлээн хэдэн газрыг байгалийн тусгай хамгаалалттай газруудаа аваад, тусгай хамгаалалттай газруудаа дагасан агнуурын гол нөөцөө тогтоогоод, тэрийгээ дагасан аж ахуйн нэгж хэлбэрүүдийн эзэмшил нөхөрлөлүүдээ бий болгоод, ингээд 3-5 жилийн дараа гэхэд энэ салбар чинь босно шүү дээ. тэгэхгүй бол өнөөдрийн тэр галт зэвсгийн хэрэглээг хар л даа. 40 гаруй мянган байлдааны буу, галт зэвсэг иргэдийн гар дээр байна. Агнуур замбараагүй байна. Зохион байгуулалтгүй байна. Байгаль эзэнгүй байна. Ийм цаг үе дээр ахиад Байгаль орчны яам маань ахиад гадныханд зориулаад, ингэж зуу зуугаар агнуурыг зохион байгуулах нь энэ мөнгө өөрөө их бага мөнгө шүү дээ. бага мөнгө сонсогдож байна. Тийм биз? Ялангуяа нутгийн манай нутгийнхаа хашир малчид хөгшчүүлтэй ярихад сүүлийн үед дандаа ингээд том сүргийн манлай болсон том эцэг аргал, угалзуудыг дэлхийд буудсанаар сүргийн амьдрах чадвар их унаж байна гэж. Тэд нар чинь байгалиараа тэр залуу үедээ сургаж амьд гарах, нутаг орон бэлчээр олж авах тэр юманд сургадаг юм байна л даа. Гэтэл сургадаг гол сурган хүмүүжүүлж байгаа том амьтдыг нь бид ингээд түүгээд хядаад байдаг. Тэгэхээр амьтны өөрийнх нь амьдрах чадвар эрс унаж байна аа. Ийм боллоо гээд. Тэгэхээр энэ дээр би Байгаль орчны яамыг бол өөр бодлого гаргаасай гэж бодоод байна л даа.

**П.Алтангэрэл**: Жаргалсайхан сайд нэг дэх асуултад. Хариуцлагатай холбоотой. Хоёр дахь асуулт бол санал юм байна. Тэгээд энэ дээр бас Байнгын хороо санаачилга гаргаад явах нь зүйтэй. Тодорхой ийм хугацаагаар хориглох шийдвэрийг Байнгын хороо Засгийн газарт чиглэл өгөөд, тогтоол гаргуулаад ингээд явах нь зүйтэй. Энийг бол ер нь сонсъё. Нэг мэдээлэл. Байнгын хороон дээр.

**Ч.Жаргалсайхан**: Торгуулийн хэмжээг 10 дахин нэмэгдүүлнэ гэж байгааг бол бид бүрэн дүүрэн дэмжиж байгаа. Энэ бол 1.4 саяас 4.2 сая төгрөг хүртэл хэмжээнд ингэж нэмэгдэх ийм шинж байгаа. Энэ одоо хууль бусаар ан хийж, хулгайн ан хийж байгаа, энийг бол ингэж чангатгах хэмжээнд хүрсэн гэж ойлгож байгаа.

**П.Алтангэрэл**: Энэ хариуцлагын асуудал дээр Энхбаяр гишүүн эд нарын санаачилсан зарчмын зөрүүтэй саналын томъёолол байгаа. Үүгээр санал хураалгана. Бат-Эрдэнэ гишүүн

**Б.Бат-Эрдэнэ**: Баярлалаа. Тэгэхээр би энэ хуулийн төслийг дэмжиж байгаа. Энэ дээр би тодруулж асуумаар байна. Энд их нарийвчлаад хариуцлагыг нь чангатгасан байна л даа. Хууль зөрчихийг завдсан этгээдэд хүлээлгэх хариуцлагыг хуульчлах тухай гээд ингээд энэ бол их улам нарийвчилсан ийм заалтууд оруулж байгаа юм байна. Хамгийн гол нь Үндсэн хуульд хүн бүр хууль, шүүхийн өмнө эрх тэгш гээд заасан. Энэ зарчим бол үнэхээр бодит амьдрал дээр алдагдаад байх юм л даа. Би юу гэж үүнтэй холбогдуулж хэлэх гэж байгаа гэхээр зэрэг өнөөдөр бол хууль бусаар ан хийсэн бол хуулийн хариуцлага хүлээнэ. Нэг ширхэг мод хууль бусаар огтолсон хүн бол хуулийн хариуцлага хүлээдэг. Гэтэл бүхэл бүтэн уул нурууг шоргоолж шиг нүхлээд, төрийн өмчийн ард түмний мэдлийн энэ баялгийг ухаад аваад байгаа ийм улсад бол ямар ч хариуцлага тооцож чаддаггүй. Энийг одоо юу гэж ойлгох вэ? Энэ талаар Байнгын хороо, манай Их Хурал юу гэж үзэж байгаа юм бэ? Энэ одоо зөв зүйтэй асуудал гээд үүнтэй эвлэрээд сууж байгаа юм уу? Нэг ийм асуудал.

Хоёрт, зарим амьтан, ургамлын амьдрах орчин нөхцөлийг алга болгож байгаа, устгаж байгаа, энд сөргөөр нөлөөлж байгаа энэ шалтгааныг бодитойгоор судалсан зүйл байна уу? Миний ойлгож байгаагаар бол энд хамгийн том нөлөө үзүүлж байгаа зүйл бол бодит амьдар дээр энэ хязгаарлалт байхгүй, энэ замбараагүй, энэ эрдэс баялгийн салбарт бодлого байхгүй болсонтой холбоотой үйл ажиллагаа явуулж байгаа уул уурхайтай холбоотой. Асуудал энд бол том шалтгаан нөхцөл болж байгаа гэж би бол ингэж ойлгож байгаа. Өнөөдөр Улсын Их Хурлын гишүүн Тэрбишдагва гишүүн тодорхой хэллээ. Өнөөдөр энэ ховордсон амьтан, ургамлыг хамгаалах, өсгөж үржүүлэх талын ийм ажлыг зохион байгуулъя гэсэн. энэ бол маш зөв зүйтэй санал. Энэ дээр нэмэгдүүлээд миний хэлж байгаа энэ гол амьдрах орчныг үгүй хийж байгаа асуудалд тодорхой судалгаа байна уу? Энэ талаар авч үзэж байгаа юм байна уу?

Өнөөдөр бол ховордсон амьд амьтан, ургамал, хүн амьтан бүгд нийлээд, мал бүгд нийлээд энэ байгалийнхаа усыг барааддаг, гол усаа барааддаг, өвс ургамал ой жигдэрсэн газраа барааддаг, энэ чинь амьдралын хууль байна шүү дээ. гэтэл тэр газарт нь алт ухаад, бүгдийг нь үгүй хийгээд ингээд устгаад юун энэ ховордсон зэрлэг ан амьтан, ховордсон ургамал тэнд ургаж өсч үржих битгий хэл, хүн, мал хоёр амьдрах орчингүй шахагдаад байгаа ийм эмгэнэлт сүйрлийг ирмэг дээр байгаа гэдгээ бид ойлгож энэ талаар хийж байгаа ажил байна уу? Байгаль орчны яам, Жаргалсайхан сайд энэ талаар надтай санал нэг байна уу? Эсхүл огт өөр концепци дэвшүүлсэн авч хэрэгжүүлж байгаа бодлого байна уу? Энэ талаар тодорхой нэг хариулт өгөөч гэж хоёр асуултыг асууя. баярлалаа.

**Ч.Жаргалсайхан**: Тантай энэ асуудал дээр санал бүрэн дүүрэн нийцэж байна аа. Бид энэ өнгөрсөн хоёр жилд Дорнод мужийн байгаль экологийн ургамлын судалгааг дэлхийн байгаль хамгаалах TNC гэдэг байгууллагатай хамтарч яам хийсэн юм. Эндээс бас одоо энд үйл ажиллагаа явуулж байгаагийн ашигт малтмалын үйл ажиллагаа тэр нефтийн хайгуул явуулж байгаатай холбогдуулан энэ бүс нутагт ямар сөрөг нөлөө гарах вэ гэдэг судалгаануудыг бүрэн гаргаад ирсэн байгаа. Жишээ нь, энэ бүхэнтэй холбогдуулан Жаран тогойны сав газрын төрийн тусгай хамгаалалтад авах зайлшгүй шаардлагатай гэсэн ийм санал гарч ирсэн. Тэгээд энэ асуудлыг бид аймгийн иргэдийн Хурлын саналыг гаргуулахаар явуулсан байгаа. Энд бас нэг ноцтой дүгнэлт гарч ирж байгаа юм бол нефтийн хайгуул хийгээд, нефтийн өрөмдлөг хийж байгаа газар газрын гүний ус багасаж байна уу гэсэн ийм таамаглалыг энэ нөхөд дэвшүүлж байгаа. Энийг цааш нь нарийвчлан судлах шаардлагатай байгаа гэсэн ийм дүгнэлтэд хүрч байгаа.

Хоёр дахь асуудал нь говийн бүсэд говийн энэ эмзэг экологитой газар уул уурхайн үйл ажиллагаа өргөн эхэлж байгаатай холбогдуулан өнгөрсөн долоо хоногоос эхлээд энэ TNC байгууллага Монгол Улсын говийн бүсэд, Сүхбаатар аймгийн баруун талаас эхлээд Ховд аймгийн урд талыг дуустал, мөн энэ экологи, эдийн засаг байгаль орчинд нөлөөлөх үнэлгээг хийх энэ ажлыг 1.5 сард багтаан хийхээр энэ ажиллагаа маань эхэлж байна.

**П.Алтангэрэл**: Хэлэлцэж байгаа энэ хуулийн төсөлтэй холбоотой юмнуудаа хариул.

**Ч.Жаргалсайхан**: Сая би Бат-Эрдэнэ гишүүний юу хийж байгаа тал дээр.

**Б.Бат-Эрдэнэ**: Хөөе, би нэг тодруулаад асууя, дарга аа. Тэгэх үү? Жаргалсайхан сайд тойроод яваад өглөө л дөө. Би бол энэ ерөөсөө одоо хүний амьдрах гол нөхцөл болсон энэ гол мөрнийхөө урсац бүрэлдэх эх дээр хууль бодлого гаргаад өгсөн. Энэ талаар ерөөсөө ойртож юм хэлэхгүй юм. Энэ чинь ерөөсөө тэр ховордсон амьтан, ургамал, хүн, мал бүгд амьдрах шим ертөнц нь тэнд байна, сав ертөнц нь тэнд байна шүү дээ. тэгэхээр зэрэг үүнийг хамгаалах бодлого гаргахгүй, одоо сүүлийн үед маш эрчимтэй яригдаж байгаа асуудал бол энэ баталсан хуулийг хүчингүй болгохтой холбоотой асуудал яриад байгаа юм. Энэ хуулийг хэрэгжүүлэхгүй болохтой холбоотойгоор хоёр зүйл ярьдаг. Нэг нь нөхөн төлбөрийн асуудал. Нөгөө нь нинжа нарын асуудал. Энэ нинжа нар одоо энэ хууль бусаар ашигт малтмал олборлодог энэ хүмүүс чинь яагаад хариуцлага тооцож болдоггүй юм бэ? Энэ талаар та нар одоо бодлого гаргадаггүй юм уу? Энэ бүхнээс чинь үндэслэн Байгаль орчны яам бол байгаль орчныг хамгаалдаг биш, байгаль орчинд халтай яам гэдэг ийм ойлголтыг бол хүн болгонд төрүүлэхээр ийм зүйл байна шүү дээ. Монгол хүнд. Өнөөдөр жишээ нь, нэг мод огтлох юм бол аймгийн шүүх, сэргийлэх дээр иргэн хүн дуудагдаж байгаа юм. Энэ зөв үү? Буруу биш. Гэтэл би тэр нинжа нартай холбоотой асуудлыг хэлж байна.

**П.Алтангэрэл**: Хэлэлцэж байгаа асуудалтай холбоотой. Энэ бол амьтан, ургамлын гаралтай эд зүйлийн гадаад худалдааг зохицуулах тухай хуульд нэмэлт, өөрчлөлт оруулах тухай хуулийн төсөл хэлэлцэж байгаа учраас яг тэр хүрээндээ ярья. Тэгэхгүй ингээд.

**Б.Бат-Эрдэнэ**: Үгүй ээ, та одоо. Энэ чинь холбоотой л асуудал.

**П.Алтангэрэл**: Бүх юмыг хамж яриад байвал энэ хурал биш болно шүү дээ. наад хэлэлцэж байгаа асуудал дээр.

**Б.Бат-Эрдэнэ**: Уялдаа холбоо байгаа.

**П.Алтангэрэл**: Үгүй ээ, гадаад худалдааг зохицуулах тухай хуульд нэмэлт, өөрчлөлт оруулах тухай хуулийн төсөл хэлэлцэж байна. Түүнтэй холбоотой юмаа ярья.

**Б.Бат-Эрдэнэ**: Би таныг бол ойлгож байна л даа.

**П.Алтангэрэл**: Харин тэрийг бол ойлгож байна. Хуультай холбоотой тэр амьтан, ургамлын хамгаалахтай холбоотой, орчныг нь яаж хамгаалахтай холбоотой гээд. Гадаад худалдааг зохицуулах тухай хуульд нэмэлт, өөрчлөлт оруулах тухай хууль хэлэлцэж байна. Зарчмын зөрүүтэй санал байвал та нар тэрийгээ гаргаад хураалгачих л даа. Тийм.

**Б.Бат-Эрдэнэ**: Таныг би ойлгож байгаа. Энэ гол мөрний ус бүрэлдэх эхийг хуулийг хүчингүй болгох талаар та том арга хэмжээ ажил зохион байгуулж байгаа гэдгийг ойлгож байгаа. Гэхдээ энэ чинь яг холбогдсон асуудал шүү.

**П.Алтангэрэл**: Г.Батхүү гишүүн

**Г.Батхүү**: Би энэ байгаль орчныг хамгаална гэдэг байгалийг мэдээж хамгаалах ёстой. Бас нөгөө талдаа зөв зохистой ашигладаг байх хэрэгтэй. Одоо бид нар дандаа хамгаалахыг их сайн ярьж байгаа. Гэхдээ хамгаалж чадахгүй байгаа. Ашиглахыг бол бас тийм сайн ашиглаж чадахгүй байна гэж бодож байгаа. Би эхлээд хоёр тоо асуух гэсэн юм. 60 угалз жилд агнах зөвшөөрөл олгож байна гэж байна. Ер нь манай Монгол Улсын хэмжээнд хичнээн аргал, угалз байдаг юм? Тэгээд тэр нь жилд дунджаар мэдээж тэр чинь хөгшрөөд, тийм ээ? Хичнээн сүрэг хичнээнээр жилд нэмэгддэг ийм бололцоо байдаг гэсэн нэг асуулт.

Хоёрт, торгуулийг нэмэгдүүлнэ гээд байна. зөрчил гарч байгаа хүмүүс. Торгууль их нэмэгдээд ирэхээр нөгөө тийшээ зүйлчилж эхэлдэг шүү дээ. бүр төлдөггүй, бүр баригддаггүй, дундаа ордог. Тэгээд одоо өнгөрсөн жил тухайлбал, 2010 онд, 2009 онд хоёрын хоёр тоо хэлээч гэж. Хичнээн хүн одоо тухайлбал, энэ хориотой аргалыг агнаж байгаад баригдаж торгуулсан байна. Дараа нь нэмж асууна.

**Ч.Жаргалсайхан**: 2010 онд манай явуулсан аргал тоололтын судалгаагаар Монгол оронд нэг 18 мянга орчим аргал байна гэсэн ийм тоо гарсан юм. Жилд яг тэдээр нэмэгдэнэ гэсэн ийм юмыг бол хэлж мэдэхгүй байна аа. Аргал хууль бусаар агнасан энэ тоог бол бас бид хэлж мэдэхгүй байна.

**Г.Батхүү**: Би яагаад энэ хоёр тоог асуугаад байна гэхээр 18 мянган угалз, тэрнээс ядахдаа нэг 18 мянгаас 5000, 6000 нь сүрэг шинэчлэгддэг байлгүй дээ. тэгээд тэрнээс 60-ыг жилдээ хууль бусаар агнаж байна гэж ярьж байна, тийм үү? Би зөв ойлгож байгаа бол? тэгээд бусад нь хаачсан юм? Тэгсэн мөртлөө нийт тоо нь цөөрөөд байдаг. Нийт аргалын тоо цөөрөөд байдаг. Тэгсэн мөртлөө байгаа нь 18 мянга байдаг. Түүнээс хэдэн жилдээ тэр сүрэг шинэчлэгддэг юм? Гэтэл 60-хан жилдээ хууль бусаар агнадаг. Одоо тэрийгээ цөөрүүлэх тухай асуудал яриад байгаа юм. Бусад нь хаачаад байгаа юм бэ? Энэ дээр одоо ямар дүгнэлттэй, ямар үндэслэлээр энэ хуулийг оруулж ирж байгаа юм?

Хоёрт, торгуулиа нэмье гээд байна. Би торгуулийн дүн багадаад байгаа учраас торгуулиа нэмье гэж байгаа байх гэж би ойлгож байгаа. гэтэл жилдээ тухайлбал, тэр хууль зөрчөөд торгууль нь багадаж байгаа учраас баригдаад торгуулаад, ан хийгээд байгаа хүний тоог мэдэхгүйгээр энэ хуулийг оруулж ирж байгаа нь зөв юм уу? Энэ асуултад хариулаач.

**П.Алтангэрэл**: Тодорхой хариулъя.

**Л.Цогтсайхан**: Тооллогоор бол 18 мянган угалз биш, 18 мянган аргал хонь гэж гарсан байгаа. Энэ бол сүргийн нөхөн эргэлт бол 40 хувьтай байдаг. Жилдээ. 60 толгой угалзыг хуулийн дагуу гадаадад ажилчдад агнуулах талын юманд тусгасан байгаа. Хууль бусаар 60 толгой угалз агнасан гэсэн юм бол байхгүй байгаа.

**Г.Батхүү:** Чи миний асуултыг ойлгосонгүй. Чиний 18 мянган угалзнаас жилд 60-ыг хуулийн дагуу агнуулж байна гээд байна. тэгээд бусад нь хууль бусаар агнагддаг юм уу? Тэр нь хэд юм бэ гэж асуугаад байна. Бусад нь хаачдаг юм? Аргалын тоо чинь жилээс жилд цөөрөөд байгаа байхгүй юу. Албан ёсоор хууль бусаар агнуулж байгаад цөөрөөд байгаа. Тэрийгээ чи тайлбарлахдаа торгууль нэмэх гэж орж байгааг чинь би хууль бусаар аргал агнадаг тоо нь их болоод байгаа юм уу гэж тоо асуугаад байна. Чамаас. Тэгээд бусад нь хууль бусаар агнагдаад байгаа юм уу? Баригдахгүй байгаа юм уу? Торгуулиа нэмэхээр баригддаг болох юм уу гэж би асуугаад байна. Энэ хууль чинь яаж хэрэгжих юм?

**П.Алтангэрэл**: Асуулт их тодорхой байна. Тодорхой хариул л даа.

**Ч.Жаргалсайхан**: Би хариулъя. Энэ аргал хорогдож байгаатай холбоотой хууль гарч байгаа биш ээ. Энэ аргалд бол 1 дүгээр хавсралтад байгаа. 3 дугаар хавсралт гэдэг юмыг энэ тарвагыг оруулах, үнэг, хярс эд нарыг оруулах талаар хууль орж ирж байгаа. Үүнтэй холбоотой торгууль нэмэгдүүлэх асуудал орж ирж байгаа. Аргал бол жилээс жилд хорогдож байгаа биш. Харин 2000 оноос хойш аргалын тоо толгой өсч байгаа.

**Г.Батхүү**: Би наад асуултад гүйцэд хариулт авч чадсангүй. Жаргалсайхан сайд аа. Аргалын тоо өсч байгаа. 60 аргал тэгш жилдээ агнуулж байгаа гээд. Тэгээд аргалын тооны чинь өсөлт нь одоо чи 40 хувьтай гэж танай тэр мэргэжлийн хүн чинь хэллээ шүү дээ. тийм үү? Тэр тоогоо надад баланс бариул. Би нэг хэсгийг нь юу гэж хэлээд байна гэхээр шууд юу гэж хэлэх гээд байна гэхээр торгуулдаггүй, зөвшөөрөл авдаггүй, хууль бусаар орон нутагт маш их агнаж байна аа. Энэ тоо чинь бол наад 60-ын чинь хэдэн арав дахин, хэдэн зуу дахин өсгөсөн хэмжээнд агнагдаж байна. Торгуулийн хэмжээ нэмэгдэхээр зэрэг одоо тэр агнагдах баригддаг хүний тоо улам цөөрдөг байхгүй юу. Торгууль өөрөө зохистой байх ёстой. Нэг талдаа.

Нөгөө талдаа үнэхээр дотооддоо анчид агная гэдэг юм бол заавал гадаадын анчдын хэмжээнд хүрэхгүй хэмжээнд тэр сүргийнхээ тоо толгойтой уялдуулсан зөвшөөрлийг боломжийн үнээр бас олгодог хууль ёсны дагуу агнадаг байх ёстой. Байгаль хамгаална гэдэг чинь байгальд нь хөгшрүүлээд устгаад байх тухай асуудал биш шүү дээ. хэрэгцээтэй үед түүнийг агнаж ашигладаг байх тухай асуудал гэж би ингэж ойлгоод байгаа юм. Тэгэхээр энэ талаар танай яамнаас энэ хууль гарч байгаатай холбогдуулан бодож байгаа зүйл байна уу? Гадаадын анчид хэдээс ч байдаг юм, үнэлэлт түгээдэг бол дотооддоо тодорхой хэмжээний үнээр, заавал тэр өндөр том эвэртэй айхтар томуудыг биш гэхэд тэр нас ахиж байгаа, тэр байгальдаа дуусгах гэж байгаа амьдтыг нь агнадаг ашигладаг, үнэлдэг тодорхой үнэлгээтэй, тэр агнадаг юу нь хууль бус биш. Хуулийн дагуу ил байж болдог. Хүн мөнгөө төлөөд агнаж болдог байлгах тийм чиглэлийн бодлого баригдаж байгаа юм байна уу гэж асууя.

**П.Алтангэрэл**: Тодорхой юм хийхгүй юм байна л даа. Санал гээд ойлгоё. Батхүү гишүүний хэлсэн юмыг та нар ойлгож байгаа биз дээ? тодорхой тоо баримт гаргах нь байна шүү дээ. энэ чинь. Санал яваад байна. Наадахыгаа та нар анхаар л даа. Тэгээд хууль юмнуудаа оруулж ирэхдээ. Н.Ганбямба гишүүн асуултаа асууна.

**Н.Ганбямба**: Гадаад худалдааг ховордсон амьтан, ургамал дээрээ гадаад худалдааг зохицуулах хууль хэлэлцээд байгааг ойлгоод байгаа шүү дээ. Тэгэхээр яг нарийндаа бол 1995 онд хэлэлцсэн конвенцийнхоо дагуу бид нар энэ хуулиа хэлэлцэж байгаа юм. Гэтэл яг нарийндаа ингэж зовоод нөгөө муу аргал, янгираа, шонхор шувуугаа ховордсон ургамлаа заавал зарах гэж үйлээ үзэж байхаар хориглож болох боломж байгаа юм. Гэтэл зарим нь манай Байгаль орчны сайд түрүүн хэлж байсан. конвенци зөрчинө шүү дээ. хориглож болохгүй. худалдаалахыг хориглож болохгүй. худалдаалахыг зохицуулах заавал гарга гээд байгаа.

Тэгэхээр бид нарт бас гарц байгаа юм. Монгол Улс чинь төртэй засагтай, ховордсон амьтан, ургамлаа худалдаалахгүй ээ. Гэхдээ хориглохгүйгээр зүгээр жилдээ тэг янгир, тэг аргалыг гадаад худалдаанд худалдаалж болно гээд, тэг “0”-иор. Тэг гэсэн ийм тоогоор юугаа гаргахад хориглосонд ордоггүй юм. Өөрөөр хэлбэл, манайх чинь тарвагыг хориглохдоо бас тэгж гаргасан шүү дээ. тэг тарвага агнахыг ахуйн зориулалтаа, үйлдвэрлэлийн зориулалтаар тэг тарвага агнахыг зөвшөөрсүгэй гэсэн сайдын тушаал гарсан юм. Хэдэн жил болсон. Тэг тарвага агнахыг зөвшөөрсүгэй гэдэг чинь хориглож байгаа хэрэг шүү дээ. Манайхаар. Үүнтэй адилхан бид нар амьтан, ургамлаа тэглэх хэрэгтэй юм шиг байгаа юм. Тэгэхгүйгээр одоо бол бид нар хайран ховордсон юм, гэхдээ энэ конвенцид элссэн юм, конвенциор бол хориглож болохгүй юм байгаа юм гээд ингээд хэдэн тоо бөмбөцүүлж байхаар тэртээ тэргүй энэ бол төсвийн орлогод нэг их сүйдтэй тийм болдоггүй юм. Тухайлбал, хуучин бол аягүй их хэрэг болж байсан үе бий. Янгираа, аргал, угалзаа агнуулаад, гадаадынхнаас төсвийнхөө орлогын тодорхой хувийг авч байсан үе байгаа юм. Гэтэл одоо бол тэгэх шаардлагагүй болсон юм. Тэгээд төсвийн орлогод бол энэ хэдэн шонхор шувуу нэг их айхтар сүртэй орлого болоод байх ч юм байхгүй. Хайрлахын тулд, байгаль орчноо хамгаалахын тулд ерөөсөө иймэрхүү аргыг хэрэглэхээс өөр аргагүй гэж бодож байгаа юм. Ийм боломжууд байгаа биз дээ? Яам бол зөвшөөрөх юм байгаа биз дээ?

**Ч.Жаргалсайхан**: Болно оо. Болно. Ийм боломж бол бүрэн бий. Тийм. Энийг хориглож болно. Засгийн газраас шийдвэр гаргаад нэг жил, хоёр жил хориглох гээд хориглох бүрэн эрхтэй.

**П.Алтангэрэл**: Тэгж саналаа оруулчих л даа. Та нар. Засгийн газар руу, тийм ээ? Тийм ээ. Чиглэл өгөөд. Тэгээд Энхбаяр гишүүний хэлсэнтэй эд нартай яая.

**Н.Ганбямба**: Энэ хуулийг хэрэгжүүлэх Засгийн газрын тогтоол гараад. Тэг гээд тогтоол гарах хэрэгтэй.

**П.Алтангэрэл**: Баярсайхан, тэгээд дараа нь Цэнгэл гишүүн асуугаад, тэгээд дуусъя.

**Г.Баярсайхан**: Баярлалаа. Би нэг ойлголтын буруу зүйлийг тодруулмаар байна л даа. Энэ бол одоо юу гээд олон улсын конвенци байгаа. Ховордсон ан амьтныг хамгаалах конвенци шүү дээ. одоо яг тийм нэршлээр яваад байх шиг байгаа юм. Гэхдээ яг бодит жинхэнэ хөрсөн дээр буулгаад үнэнийг ярих юм бол энэ чинь устаж байгаа амьтдыг хамгаалах конвенци шүү дээ. ховордсон гэдэг ойлголт бол төөрөгдүүлэх ойлголт. Энэ ерөөсөө бид устаж байгаа амьтдыг хамгаалах конвенцийн тухай ярьж байгаа байхгүй юу. Устаж байгаа амьтдыг ярьж байгаа мөртлөө бид экспортын тухай яриад байна гэдэг чинь ерөөсөө бид нар тэс ондоо зүйл яриад байна. Тэгээд би энэ гишүүдийн ярьж байгаа зүйлтэй санал нэг байна л даа. Энэ ситис гэж энэ конвенцийн 2 дугаар зүйлд тодорхой заасан байгаа. Экспортын квот гэсэн ойлголт байхгүй шүү дээ. зүгээр агнах квот. Гэтэл одоо энд Байнгын хорооны дарга экспортлох, худалдаалах юм яриад сууж байх юм. Тэс ондоо өөр юм яриад сууж байх юм. Тэгээд Байгаль орчны яам сонин байр суурь илэрхийлж байх юм. Сангийн яам. Сангийн яам ямар байр суурьтай байхыг хэлэх үү? Ухаж болох бүх юмыг ухаж гаргана. Огтолж болох бүх юмыг огтлоод гаргана. Агнаад болох бүх юмыг агнаж гаргаад зоосны нүхээр харна. Та бол яах ёстой вэ? Та улаан цээжээрээ энэ бүх зүйлийг хамгаалах ёстой байхгүй юу. Та Баярцогт сайдын аманд багтаж орох ёсгүй хүн.

Тэгэхээр би ямар санал хэлэх гээд байна гэхээр ерөөсөө энэ манай Ганбямба гишүүн зөв л ярьж байна. Бид бол заавал экспортлох шаардлагагүй шүү дээ. энэ ховор ан амьтдыг агнах квотыг тухайн орны шинжлэх ухааны байгууллагууд өөрсдөө үндэслэлийг нь гаргана гэсэн байгаа. Тэгэхээр манай шинжлэх ухааны академи шонхорыг экспортолж болно, янгир болно гэж байгаа юм уу? Энэ чинь ерөөсөө популяци нь асар их хэмжээгээр багассан байгаа шүү дээ. тэгэхээр та бүхэн ойлго л доо. Уул уурхайн баялгаас одоо бид нар асар их хэмжээний орлого олж байна. Шонхороос хэдийг олж байгаа вэ? Ерөөсөө энэ экспортлох гэсэн ойлголтыг бүгдээрээ мартвал яасан юм бэ? Энэ хурлаас гарахдаа бүгдээрээ энэ устаж байгаа амьтдаа экспортлохоо больё, тэгэх үү? Би ийм санал хэлмээр байгаа юм. Ийм ойлголт бол бид байж болохгүй шүү дээ. тэгээд бид одоо энэ сайдад энэ ситис конвенцид нэгдээд орсон байгаа, ороод орсноос хойш одоо говийн цөөвөр чоно гэж байхгүй болсон байгаа. Байхгүй болсон байгаа. Тэрийг хүн төрөлхтөн бид нараас ял асууна шүү дээ. Монголчууд та нар яасан юм бэ гээд.

Тэгээд бид нар өнөөдөр их сайхан юунд орж байна, энэ конвенцийг улам боловсронгуй болгож байна, Монгол Улс үүргээ биелүүлж байна гээд байгаа мөртлөө бодит байдал дээр бид улам хэлсэн амандаа хүрэхгүй, байр сууриасаа ухарч байна. Тэгэхээр тэр Сангийн сайдыг тэр олсон мөнгөө аятайхан хуваахаа бод гэж байр сууриа би Сангийн сайдад хэлмээр байгаа юм. Танайх одоо тэр өөр яаманд бодлогоо халдаад байж болохгүй ээ. Тэгээд бид нар энэ конвенцид хамгийн гол асуудал нэгдэж орсноор өөрсдөө ямар үүрэг хүлээх ёстой гэвэл тусгай хамгаалалттай газар нутгийг нь өргөжүүлэх хэрэгтэй. Агнуурын аж ахуйг бий болгох хэрэгтэй. Нутагшуулах асуудлыг. Тэжээх асуудал. Үржүүлэх асуудлыг. Тэгээд улаан ном байгаа. Манай Монголын Улаан ном. Улаан номондоо нэмж энэ ан агнуураа амьтдаа оруулах шаардлагатай гэж бодож байгаа. Баярлалаа.

**П.Алтангэрэл**: Санал байна. Энийг та нар нэлээн сайн анхаарах хэрэгтэй шүү. Дараа дараагийн хурлуудад зохицуулалт хий гэж байгаа юм шиг байна.

**Ц.Цэнгэл**: Тэгэхээр Байгаль орчны яам чиглэлдээ бол юу шүү. Тэр урт нэртэй хуулийг бол хэрэгжүүлэх тал дээр бол ер нь тун хойрго хандаж байна гэж үзэж байгаа юм. Ялангуяа энэ жил бүр ойн эх буюу усны эхээр байсан ажил хийдэггүй улсууд бол хуулийг бол үл тоогоод асар ихээр нэмэгдсэн байгаа. Үүнтэй холбогдуулан энэ дээр ярихад, ховор ургамал чинь энэ эмийн ургамал чинь бас маш ховордож байна. Тийм учраас энэ усыг хамгаална гэж яриад байгаа бол нэгд зүйтэй асуудал. Тэгээд энэ дээр ховордсон ургамал гэж яриад байгаа. Бид нарын тэр ардын эмнэлгийн хийдэг ярьдаг, нөгөө ар үр, жүр үр хийдэг тэр ургамлыг чинь Хятадууд авчихаад шимт шүлтийг нь авчихаад буцаагаад бид нар их өндөр үнээр аваад үнэндээ бас ард иргэдэд тийм хурдан шуурхай үйлчлэх, эмийн үйлчилгээ үзүүлж чадахгүй байна гээд байна. Тийм учраас энийг юу гэж бодож байгаа юм? Байгаль орчны яам?

Ер нь концепцийн хувьд яам бол хуучин байгаа зүгээр журам дүрмийг дагаад мөрдөөд байх юм. Та нар шинээр одоо боловсрогдсон сайд нар энэ залуу мэргэжилтнүүд байна. Энэ шинэлэг юм руугаа тэмүүлэх, энэ ирээдүйн хөгжиж байгаа нийгэм рүүгээ харж юу хийх гээд байгаа юм. Ийм л юм бид нарт оруулж ирмээр байна. Би энийг бас бусад ганц танай яам ч биш, бусад бүх яам ялгаагүй. Ялангуяа Сангийн яам бол нэг хэдхэн тийм журамтай. Тэр журам, дүрмээрээ бусад яамаа барьдаг. Өөрийн чинь хэлээд байгаа бол тэр Сангийн яамны монополь эрхийг хэлж байгаа юм. Тэр бол худлаа биш, үнэн. Тэгэхээр ийм юман цаашид юу хийж ажиллах вэ гэсэн ийм асуулт байна.

**Ч.Жаргалсайхан**: Цэнгэл гишүүн ээ, манай яам тэр урт нэртэй хуулийг хэрэгжүүлэх талаар хойрго ажиллаж биш ээ. Энийг хэрэгжүүлэхийн төлөө хамгийн ажиллаж байгаа газар бол бид. Бидэнд юу дутаж байна. Бид нарт хяналт дутаж байна. Бидэнд эрх дутаж байна. Бидэнд энэ газруудыг үйл ажиллагааг зогсоох эрх байхгүй. Очоод хянах эрх байхгүй. Бид сая хамгийн сүүлд тэр 234 газраас 9 газраас алга болгосон байсныг сая заргалдаж явж тэр 9 газрыг чинь гаргаж ирлээ. Энэ дээгүүр, доогуур лобби яваад аваачаад тэр дотроос өөрсдөө өөрсдийнхөө юмыг гаргасан ийм юмнууд гарч ирсэн. Хэрэг эрхлэх газар дээр, Хүрэлбаатар дарга дээр бид нар хуралдаад дахин комисс байгуулж байж, тэр Усны газар, Ойн газар, Ашигт малтмалын газрын бүх координацийг тулгаж байж тэр 9 газрыг гаргаж ирсэн. Бид бол энийг бүрэн хэрэгжүүлэхийн төлөө ингэж явж байгаа. Таны саналыг бол дэмжиж байна.

**Ц.Цэнгэл**: Сайн байна аа, сайн байна. Манай бол тойрогт бол Тавтын алт, Сайханы уурхай гээд би сая тойргоороо намаржин явлаа. Хаваржин шахуу. Тэгэхээр энэ үед бол ерөөсөө энэ эрх хэмжээ чинь энэ дутагдаад байдаг юм бол энийг Их Хуралд оруулаад ир л дээ. ийм ийм эрх хэмжээ өгөөч. Энийг ажиллуулаач гэж.

**П.Алтангэрэл**: санал байна. Тэрийг анхаарах хэрэгтэй. Гишүүд асуулт асууж, дууслаа. Зарчмын зөрүүтэй саналаар санал хураана. Үгүй, одоо ингээд асуулт дуусаад, анхны хэлэлцүүлэг дээр зарчмын зөрүүтэй саналаар санал хураагаад дуусна. Санал хэлэхгүй.

Ийм зарчмын зөрүүтэй санал байна. 1.Төслийн 4 дүгээр зүйлийн 1-ийн 1.5 дахин гэснийг 15 дахин, 2 дахин гэснийг 20 дахин, 3 дахин гэснийг 30 дахин гэж тус тус өөрчлөх саналыг Улсын Их Хурлын гишүүн Балдан-Очир, Даваасүрэн, Энхбаяр нар гаргасан байна. Энэ саналыг дэмжиж байгаа гишүүд гараа өргөнө үү. Энэ зарчмын зөрүүтэй саналыг санал хураалгах ёстой. Дэмжиж байгаа гишүүд гараа өргөе. Энэ бол зарчмын зөрүүтэй саналаар санал хураагаад шийднэ. Хэн нэгэн хүн санал хэлээд, тодотгоод байх юм байхгүй. Дэмжлээ бол дэмжлээ, дэмжихгүй бол дэмжихгүй. Ингээд дуусна. Дэмжиж байгаа гишүүд гараа өргөе.

13-аас 9. Дэмжигдэж байна.

Хуулийн төслийг нэгдсэн чуулганд анхны хэлэлцүүлгээр оруулахаар шийдвэрлэлээ. Эхний асуудлыг хэлэлцэж дууслаа. Хэн илтгэх вэ? Дүгнэлтийг Н.Ганбямба гишүүн уншина.

Дараагийн асуудалдаа оръё. **Бэлчээрийн тухай, Газрын тухай хуульд нэмэлт, өөрчлөлт оруулах тухай хуулийн төслүүд, хэлэлцэх эсэх.** Хуулийн төсөлтэй холбоотой асуух асуулттай гишүүд? Р.Буд гишүүн. Хүлээж байгаарай. Хэлэлцэх асуудалтай холбоотой сайд нар, оролцох хүмүүс хаана байна? тэд нарыг оруулъя. Хэлэлцэх үү, үгүй юу гэдгээ ухаан нь ярих гээд байна.

**Р.Буд:** Горимын санал хэлье. Тэгэхээр энэ хууль бол одоо.

**П.Алтангэрэл**: Яамныхан ороод ирэг. Тэгээд саналаа хэлье. Дэд сайд байна уу? Өнөөдөр хэлэлцэж байгаа асуудалтай холбоотойгоор Хүнс, хөдөө аж ахуйн яамны дэд сайд Золжаргал, Стратеги төлөвлөлтийн бодлогын газрын дарга Чой-Иш, Мал аж ахуйн бодлого хэрэгжилтийг зохицуулах газрын дарга Бинъяа нар оролцож байна. Р.буд гишүүн

**Р.Буд**: Надад нэг зарчмын санал байна. Тэгэхээр энэ Бэлчээрийн тухай хууль бол Монгол Улсын нийгэм, эдийн засгийн хөгжил, тэр дундаа хөдөө аж ахуйн салбарын гол суурь хууль аа. Суурь хууль. Хүн амын дийлэнх хэсэг нь мал аж ахуйн салбарт ажиллаж байна. Ажлын байрны ихэнх хувь энд байгаа. Тийм учраас энэ суурь хуулийг хэлэлцэхэд энэ асуудлыг хариуцсан өөрийн яг сайд нь нэгд байх хэрэгтэй. Хоёрт, нэлээн тал бүрээс ярьж бүлгүүдээр хэлэлцмээр байгаа юм. Энэ чинь үүний өмнө нэг хэлэлцээд манай бүлэг дээр түр хойшлуулъя гэсэн. тэгээд сая Улсын Их Хуралд өргөн барьсан Газрын тухай багц хууль дотор бас энэ Бэлчээрийн тухай хуулийн нэлээн зүйл, заалтыг оруулсан байгаа юм. Тийм учраас Газрын тухай хуулийг хэлэлцэх явцдаа энэ хууль үнэхээр хэрэгтэй байна уу, үгүй юу, эсхүл Газрын тухай нэгдсэн хуулиараа энэ эрх зүйн зохицуулалтын нэлээд хэмжээг аваад явбал энэ бүр хэрэггүй болно шүү дээ. тийм учраас ийм асуудал байгаа учраас өнөөдөр энэ асуудлыг хэлэлцэхийг түр хойшлуулж өгөөч ээ. Дор хаяад яамны сайд хэрэгтэй.

**П.Алтангэрэл**: Р.Буд гишүүний санал гаргалаа. За, Горимын санал юм уу? Бат-Үүл гишүүн ээ?

**Э.Бат-Үүл**: Би харин горимын саналаас асуух гээд байна. Горимын саналаар санал хураалгана шүү дээ. Тэгэхээр би гайхаад, за, яах вэ, хууль өргөн барьсан гишүүний зүгээс ийм горимын санал тавьж байна л даа. Тэгэхээр хууль өргөн барьсан гишүүний санал бол хүндэтгэж үзэх нь зүй ёсны хэрэг л дээ. би зүгээр сая горимын санал гаргахдаа тавьж байгаа үндэслэл дотроос нэгийг нь сайн ойлгосонгүй. Тэгээд би асуух гээд байна. Газрын тухай багц хууль бол өргөн баригдаад, одоо хэлэлцэх эсэх нь шийдэгдсэн. Тийм ээ? Тэгээд бид нар тэр Газрын хуулийг өргөн барьснаар хэлэлцэх эсэхийг ярилцаж байх үед одоо Бэлчээрийн хууль орж ирнэ шүү. Бас хэлэлцэх эсэхээ шийднэ. Ингээд Газрын хуультайгаа уялдуулна. Газрын тухай багц хуультайгаа гэж. Яг өөртэй чинь санал нэг байгаа. Энэ маш чухал хууль байхгүй юу. Яагаад гэвэл одоо бэлчээрийн газар гэдэг чинь яг төрийн мэдэлд байгаа газар шүү дээ. тэгээд энийгээ яаж харилцааг нь зохицуулах вэ гэдэг чинь гол асуудал болчихоод, яг төрийн өөрийн ажил болоод байгаа юм л даа. Тэгээд би одоо энэ дээр бодохдоо нэгдүгээрт хэлэлцэх эсэхийг эндээ шийдье, хэлэлцье гэж шийдээд, тэгээд Газрынхаа хуультай уялдуулсан нь зүгээр юм байна гэж бодсон байхгүй юу. Нэгд.

Хоёрт, би сая нэг яагаад өөрөө ийм санал тавив. Хоёрт, өөрөө ингэчихлээ л дээ. Газрын хууль дээр Бэлчээрийн хуулийн их том том асуудал орчих юм бол Бэлчээрийн энэ хуулиа тусад нь гаргах хэрэг байгаа юм уу гэж. Би бол ойлгохдоо Газрын хууль чинь нөгөө өмчлөгдсөн газрын харилцааг зохицуулна, ашиглалтын газрын харилцааг зохицуулна, нөгөө газрын хэвлий дороо ашигт малтмалтай газрын асуудал, ашиглалт, эзэмшилт гээд аягүй ерөнхий органик суурь хууль байхгүй юу. Гарцаагүй миний ойлгож байгаа Бэлчээрийн хууль гарч таарч байгаа. Өөрөөр хэлбэл, тэр дотроосоо салаад бэлчээрийн харилцааг зохицуулах хууль нь энэ хууль байгаа юм. Би хуулийн төслийг үзсэн. Их боломжийн хууль байна лээ. Их шаардлагатай хууль байна лээ. Тэгээд би яагаад ийм санал тавьчихав гээд байхгүй юу. Би өөрөөр хэлбэл, одоо бид нар нэг их юу яагаад байлгүй энэ жаахан ажиллах боломжтой хууль. Тийм учраас хэлэлцье гэдэг шийдвэр гаргаад тэгээд явбал яасан юм бэ гээд байхгүй юу.

**П.Алтангэрэл**: Буд гишүүний гаргасан саналтай холбоотой асууж байгаа учраас тайлбар өгье.

**Р.Буд**: Тэгэхээр Бат-Үүл гишүүн бас чухал асуудлыг хөндөж байгаа юм. Газрын тухай хуулийг бид нар их сайн судалсан бол би бас Газрын тухай хуулийн ажлын хэсэгт орж ажиллаж байгаа. Газрын тухай хуульд энэ бэлчээр гэж юу хэлэх юм, малчин өрх гэж юу юм, бэлчээр дундын өмчлөлийн газар юу байх юм, бүгдийг нь хийсэн юм байна лээ. Тийм учраас Газрын тухай хуулиа хэлэлцэх явцдаа үнэхээр Бэлчээрийн тухай хуулийн эрх зүйн зохицуулалтыг тэндээ дийлэнх хэсгийг оруулж, бусдыг нь журмаар зохицуулна гэсэн санал нэг хэсэг улсаас гараад байгаа юм. Хэрэв тийм түвшинд очоод, Газрын тухай хууль батлагдвал хоёр хууль хэлэлцэх асуудал зэрэг явахгүй юм шиг харагдаад байгаа юм. Тийм учраас хэрэггүй юм биш байгаа. Газрын тухай хууль дээр энэ асуудлыг бүрэн одоогийн томъёолсон хэсгээр хийхгүй, хэлэлцэх шатанд хэлэлцүүлгийн явцад Улсын Их Хурлын гишүүдийн дийлэнх олонхиос тийм санал гаргаад, бие даасан байдлаар бэлчээрийн асуудлыг зохицуулна гэвэл таны хэлдгээр аваад явъя гэсэн ийм бодолтой байгаа юм. Тэгэхгүй бол хоёулангий нь зэрэг явуулахаар энэ хуулийн ихэнх хэсгийн Газрын хуульд аваачаад хийсэн юм байна лээ. Нэгд.

Хоёрт, яг энэ асуудлыг хэлэлцэхдээ Хүнс, хөдөө аж ахуйн сайдыг байлгахгүй бол болохгүй болоод байгаа юм. Тийм. Сайдыг бол байлгаж байж энэ асуудлаа ярих. Зүгээр Засгийн газрын гишүүн, дэд сайд нар байна л даа. Гэхдээ энэ бол бас Монгол Улсын нийгмийн амьдралтай холбоотой. Одоо энд ухаандаа судалгааны материалуудыг гаргасан байна.

**П.Алтангэрэл**: Горимын саналаар санал хураагаад явъя.

**Э.Бат-Үүл**: Алтангэрэл ээ, ийм. Би зүгээр хуулийн төсөл санаачлагч бол нэг ноцтой зүйл яриад байна. Газрын хууль дээр бэлчээрийн газар гэж энийг хэлнэ гээд тодорхойлолтууд ороод явна. Ойлгомжтой. Бэлчээр гэдэг бол эдийн засгийн харилцааны асуудал байхгүй юу. Тэр бол Газрын хуулиар яагаад ч зохицуулагдахгүй. Бэлчээр гэдэг тэс өөр харилцаа болоод явж байгаа. Тийм. Тэгэхээр цуг хэлэлцэхгүй бол болохгүй гээд байхгүй юу.

**Р.Буд**: Тийм. Тэгэхээр ер нь Бат-Үүл гишүүнтэй санал нэг байна. Эхлээд Газрын хуулиа хэлэлцье. Тэгэхээр өчигдөр бас манай бүлэг дээр нэг зүйл ярьсан. Энэ хуулийн хэлэлцэх асуудлыг шийдвэл чанартай, чанаргүй юмыг зүтгүүлээд, нэгэнт хэлэлцэнэ гэдгийг шийдсэн учраас хэлэлцэхээс ч аргагүй болох гэж байгаа юм. Тийм учраас хэлэлцлийн шатанд хэлэлцэх үү, үгүй юу гэдгээ нэлээн сайн ярихгүй бол.

Хоёрт, хөдөө, орон нутгаас энэ хуулийг Алтангэрэл гишүүн бид хоёр гол энэ хууль дээр ажилласан л даа. Хоёр намаа төлөөлж. Орон нутгаас одоо баахан санал санаачилга, зүгээр хэлэлцсэн гээд энэ дүн манай Хөдөө аж ахуйн яам нэгтгээд өгвөл гэтэл араас нь матаас ч гэдэг юм уу, маргаантай саналууд орон нутгийн удирдлагуудаас орж ирээд байгаа юм. Тийм учраас энийг нэлээн магадлаж байж, нягталж байж гаргахгүй бол нэг их яарах, одоо амин дээр тулчихсан хууль бол энэ биш байх гэж бодож байна.

**Г.Батхүү**: Бэлчээрийн тухай хууль хэтэрхий олон жил үргэлжилж байгаа юм. Э.Бат-Үүл гишүүн бид хоёр анхныхыг санаачилсан. Тийм ээ? Одоо гурав дахь хууль явж байгаа. Тэгээд хууль ингээд явахаар зэрэг тийм хуультай ч холбоно, ийм хуультай ч холбоно гээд хойшлуулаад, татаж аваад ингээд яваад байсан. тэгэхээр миний байгаа байр суурь одоо шинэ өргөн барьсан хуулийн санаачлагчийн нэг. Бэлчээрийн хуулийг бол Газрын тухай хуультай параллелиар явуулах ёстой. Газрын тухай хуулиар юу гэхээр органик хууль учраас Газрын тухай хууль дээр бэлчээр бол ийм ийм хэлбэрийн өмчлөлийн байна. Тухайлбал, отрын, тийм ээ? Дундын, нөөцийн гэх мэт ийм байна. Ямар бэлчээрийг нь өнөөдөр сум мэдэж зохицуулах юм, ямрыг нь аймаг мэдэж зохицуулах юм, аль бэлчээрийг нь төрийн байгууллага, улсын хэмжээнд зохицуулалт хийх юм? Тухайбал, отрын нөөцийн бэлчээрүүдийг нь төрийн аль нэгэн бүтцийн байгууллагуудаар зохицуулалт хийдэг ийм хэлбэрийн зохицуулалтуудыг ерөнхий Газрын тухай хуульд оруулаад, Бэлчээрийн хуулиар бол деталь тэр дотор нь зохицуулалт хийх нарийн асуудлуудыг нь оруулж, Бэлчээрийн хууль бол бие даасан хууль болж гарах ёстой гэдэг ийм байр суурь дээр байгаа. Тийм хэрэгцээ шаардлага ч гэсэн орон нутагт байгаа. Бэлчээрээс бол цаашид малын тоо толгой өсч байгаатай холбогдуулан нэлээд их асуудал гарна.

Хоёрт, Монгол мал хөтөлбөр хөгжөөд ирэхээр зэрэг том аж ахуйн нэгжүүд, мал аж ахуйн чиглэлийн том аж ахуйн нэгжүүд байгуулах, хөдөө аж ахуйн том аж ахуйн нэгжүүд байгуулагдаж, хоршоолол, нөхөрлөл болж томрох ийм хандлагууд байгаад байгаа юм. Нөгөө талаас бэлчээр бол өнөөдөр Монголд эзэнгүй байгаа. Бэлчээр ерөөсөө эзэнгүй байгаа. Бэлчээрийг өнөөдөр уралдаж иддэг, уралдаж ашигладаг тийм байр суурьтай хөдөө малчид маань амьдарч байгаа юм. Тэднийх өвөлжөөндөө бууж гэнэ, түрүүлээд буугаад авъя, ахиухан идүүлээд авъя, малаа таргалуулаад авъя гэдэг ийм байр суурьтай байгаад байгаа. Тийм учраас Бэлчээрийн хууль бол нэгдүгээрт гарна гэж би санаачлагчийн хувьд бодож байгаа. Хоёрт, Газрын хуультай параллель явах ёстой. Гуравт, Газрын хууль бол өөрөө газартай холбоотой бүх асуудлуудын органик хууль учраас тэр дээр Бэлчээрийн хуулиас юу орох вэ гэдгийг Бэлчээрийн хуулийг зэрэг хэлэлцүүлж байгаад Газрын хуульд тусгаад явъя гэсэн ийм байр суурьтай байна.

**Д.Тэрбишдагва**: Бэлчээрийн хуулийг хэлэлцэх ёстой. Бэлчээрийн хуулийг чинь одоо сүүлийн 7, 8 жил ярьж байгаа хууль шүү дээ. дээрээс нь Бэлчээрийн хуулийг гаргахын тулд салбарын яам, Засгийн газар, олон улсын байгууллагаас сум болгон, аймаг болгоноос судалгаа хийлгэсэн. Гэхдээ энэ хуулийг бол гаргахад их ярвигтай хууль гэдэг бас ойлгомжтой. Тухайлбал, өнөөдөр Бэлчээрийн хууль ярьж байхад Өмнөговь аймагт бэлчээр байгаа юм уу? Бүр газрыг нь авсан гэсэн. тэгэхээр энэ хуулийг эртхэн гаргахгүй бол бэлчээрээ хадгалж хамгаалахгүй бол бүх зүйл нь газар доороос ухаж аваад, тэгээд ерөөсөө сүүлд бэлчээргүй болох гээд байна. Ийм хуулийг өнөөдөр ярихгүй гэдэг асуудлыг би ерөөсөө ойлгохгүй байна. Уг нь энэ хуулийг ярих ярихдаа нөгөө нэг хамтарсан Засгийн газрын үеэр нэг хамтрахаараа жигтэйхэн шийддэггүй олон юмыг шийдэж байна гээд, Сонгуулийн хууль гээд, Бэлчээрийн хууль гээд ийм юмнуудыг эртхэн ярих ёстой байхгүй юу.

Одоо ингээд сонгууль ойртохоор Бэлчээрийн хуулийг гаргах ёстой гэдгээсээ илүү эсэргүүцэх хүмүүс нь их болж ирэх нь л дээ. үүгээр улс төр хийх нь л дээ. Гэхдээ үүгээр бол ерөөсөө Бэлчээрийн хуулиар бол улс төр хийж болохгүй. сая одоо их тодорхой тодорхой зүйлүүд ярьж байна. Хэн дуртай нь дураараа газар эзэмшдэг, хэн эрх мэдэлтэй нь ингээд одоо дураараа байж байдаг ийм хандлага байж болохгүй шүү дээ. тухайлбал, бэлчээр, хамгийн сайхан бэлчээрийг хэдэн төгрөгийн хөрөнгөтэй хүн очоод хоёр худаг гаргаад авчих юм бол тэр бэлчээр тэр хүнийх болох гээд байна. ийм учраас энийг бол мэдээж ярвигтай гэдгийг ойлгож байна. сум, орон нутгаараа ялгаварлаж их сайн ярих ёстой. Тийм учраас ярих ёстой байхгүй юу даа. Ярихгүй ингээд хойшлуулаад, тэгээд болохгүй хууль, болохгүй хууль, тэр ч орон нутгаас ийм ч санал ирлээ гээд ярих юм бол тэр орон нутгаас чинь хангалттай судалгаа гаргуулсан шүү. Ийм учраас энэ хуулийг хэлэлцэх ёстой гэж би бодож байна.

**П.Алтангэрэл**: Н.Ганбямба гишүүн

**Н.Ганбямба**: Хамгийн гол нь Буд гишүүн ээ, би хойшлуулах үндэс дотроо малчдаар хэлэлцүүлэх хэлэлцүүлэг хангалтгүй явагдсан гэдэг үндэслэлээр би хойшлуулах нь зүйтэй гэж би ойлгосон. Аягүй муу хэлэлцэгдсэн. Хамгийн гол юм бол орон нутгаас гарч ирнэ. Бид нар энэ цаасны ард бэлчээрийг мэддэг хүн маш ховор шүү. 76 гишүүн дотор. Яг ний нуугүй хэлэхэд, энэ жаахан буруу заалт хийх юм бол Монголын философи аяндаа өөрчлөгдөнө. Аймшигтай юм байдаг. Өвөр Монголын нүүдлийн мал аж ахуйг яаж устгалаа. Хашаажуулаад тэгээд байхгүй болгосон. Түүн шиг одоо яг нарийндаа энд хамтаар нь эзэмшүүлэх үү, ашиглах уу гэдэг асар том асуудал цаана нь явж байгаа. Шийдээгүй л байгаа. Өмчлөх тухай байхгүй. Бэлчээрт бол өмчлөх тухай байхгүй. ашиглах Уу, эзэмшүүлэх үү? Тэгвэл эзэмшүүлнэ гэдэг чинь яг нарийндаа тэр юутай их төстэй болоод явж байна. Нүүдлийн мал аж ахуйнхаа энэ нарийн юмыг мэдэж байж бид энэ хуулийг барьж авахгүй бол асар маш эмзэг асуудлуудыг хөндөх гээд байгаа юм. Тэгээд энэ малчдаас ирж байгаа санал чинь урт хөлтэй мал адууг хүйтний улиралд тусад нь бэлчээх гээд асар олон саналууд яваад байдаг.

Яг нарийндаа бол хөдөө, орон нутагт хэлэлцүүлэг явагдаагүй юм байна лээ. Сая Бат-Эрдэнэ гишүүн бид хоёр аймгийнхаа малчидтай уулзах гэж очсон л доо. Маш хүнд нөхцөлд уулзсан. Хэлэлцүүлэг чинь явагдаагүй шүү дээ гэж байна лээ. Огт хийгдээгүй гэж байна лээ. Тийм учраас яг нарийндаа бол энэ хэлэлцүүлгийг доороосоо орон нутгаасаа малчдаасаа авсны дараа энийг барихгүй бол ээ дээ, мэдэхгүй, яг ний нуугүй хэлэхэд, Шарга морьтын зуслангаас цааш гарч үзээгүй улсууд байгаа шүү. Энэ хөдөө аж ахуйн нүүдлийн мал аж ахуйн нарийн технологийг мэдэхгүйгээр эвдэх аюултай юм байгаа шүү.

**Ж.Энхбаяр**: Улс төрөөс илүү л дээ.

**П.Алтангэрэл**: Буд гишүүний санал дээр л ярина шүү дээ, Энхбаяр гишүүн ээ.

**Ж.Энхбаяр**: Бэлчээр гэдэг маань улс төрөөс илүү Монголчуудын амьдралыг хэвшлийг өөрчлөх үү, өөрчлөхгүй юу гэдэг сонголт ирээд байна. Би энэ дээр Ганбямба гишүүний хэлдэг дээр санал нийлээд байгаа юм. Монголчууд амьдралаа өөрчлөх үү? Ёстой мал маллахаа марксизмаар заалгахгүй гэж үг байдаг. Тэгээд энэ дээр асуудал гараад байгаа юм. Бид Бэлчээрийн хуулт биш. Өнөөдөр энэ үзэл санаа ингэж орж ирж байна. Бат-Үүл гишүүн явуулна гээд байгаа нь эдний нутаг өөр. Эднийх бол газар тариалангийн нутаг. Газрыг нь хэдэн хүн хуваагаад авчихсан. Одоо тэрийгээ дагаад үндсэндээ тэнд бол төвлөрсөн 10-аас дээш мянган малтай хувийн бизнесүүд бий болчихсон, бас нөгөө нэг цөөнх. Тэр талд энэ хууль үзэл санаа яваад байх юм бол нөгөө бусад олон нүүдлийн соёл иргэншлээ авч яваа малчид яах вэ гэдэг. Тэгэхээр эрчимжсэн мал аж ахуй гэдэг бодлого, нүүдлийн мал аж ахуй гэдэг бодлого бид энэ дээр их том бодлого шийдэх ёстой. Явж явж эрчимжсэн аж ахуйнууд өнөөдөр хүний генетикийн өөрчлөлтөд орсон. Генетикийн өөрчлөлтийн одоо тэр өөрчлөлт орсон тэжээлээр тэжээгдээд тэр мах хүнд сайн нөлөөлж байна уу? Өнөөдөр Монголчуудын ганц аварч байгаа юм бол бэлчээрийн эрүүл мал, түүний мах, сүү нь яг өнөөдөр бид нарт нэмэр болж байгаа гол юм энэ байна. Тэгэхээр бүгдийг эрчимжүүлээд, бүгдийг нь компаниудад өгөөд.

**П.Алтангэрэл**: Р.Буд гишүүний санал дээр. Энхбаяр гишүүн ээ.

**Ж.Энхбаяр**: Зуун мянган малтай аж ахуйн нэгжүүд үүсээд ирэхээр бид яах вэ? Тэгэхээр нэг ийм санал гараад байгаа юм. Хойд бүс, төвийн бүс буюу Дархан, Сэлэнгэ, Орхон, Булган бол эрчимжсэн мал аж ахуйн гэдэг нэг бодлогын бүс. Баруун бүс бол өөрөө нүүдлийн соёл иргэншлийг зайлшгүй авч явахаас аргагүй. Эрчимжүүлэх болсон. Хязгаартай. Тийм бүс нутаг. Нөгөө нь том аж ахуй буюу зүүн талын хүн ам нягт суурьшил багатай зүүн бүсэд бол нөгөө олон мянган мал бүхий аж ахуйн нэгжүүдийг бий болгох гэдэг ийм бодлого гэдэг юм уу, ингээд бодлогоор тус тусад нь авч үзэхгүй бол нэгдсэн нэг хуулиар ийм амьдралын гурав, дөрвөн бүхий шаардлагыг нэг удаа зохицуулах юм бол энэ нийлэхээ больсон.

**П.Алтангэрэл**: Энхбаяр гишүүн ээ, наадах чинь Бэлчээрийн тухай хуулийг хэлэлцэхээр болоод ирвэл наадахыг чинь ярья. Одоо Буд гишүүний хойшлуулах уу, яах вэ гэдэг дээр.

**Ж.Энхбаяр**: Тэгэхээр би Буд гишүүний хэлдэг энэ үзэл санаа нь өөрөө нөгөө эрчимжсэн аж ахуй гэдэг.

**Д.Тэрбишдагва**: Эд нар уншаагүй байхгүй юу. Энэ чинь аймаг аймгаараа заагаад явсан тодорхой. Хуулиа уншаагүй байж.

**Ж.Энхбаяр**: Хойшлуулъя. Тэр талд яваад байна.

**П.Алтангэрэл**: Ойлголоо. Яг Буд гишүүний санал дээр.

**Б.Бат-Эрдэнэ**: Яг наад дээр чинь товчхон хэлнэ. Энэ Буд гишүүний саналтай нэг байна. Гаргасан зарчмын саналын бол дэмжиж байна. Үнэхээр энэ Бэлчээрийн тухай хуулийг бол нэлээн нухацтай өргөн хэлэлцүүлэг явуулж байж, ялангуяа малчдынхаа саналыг авах ёстой шүү. Малчид одоо энэ чинь хичнээн мянган жилээрээ уламжлаад ирсэн энэ нүүдлийн мал аж ахуйг авч явж байгаа, ер нь Монгол орныг нуруун дээрээ авч явж байгаа энэ малчдынхаа саналыг авахгүйгээр зүгээр эндээс бид нар энэ асуудлыг хам хум шийдэх юм бол энэ болохгүй шүү. Энэ бол улс орны тусгаар тогтнол, улс орны аюулгүй байдал. Бид Ашигт малтмалын тухай хуулиа 97 онд батлаад, өнөөдөр ямар хүнд нөхцөл байдалд эмгэнэлт ийм байдалд ороод байгаа билээ? Одоо энэ газрын хувьчлалын асуудал газар хувьчлалын тухай хуулиас энэ үр дүн ямар гарахыг хэлж мэдэхгүй. Бэлчээрийн тухай хууль дээр хөнгөн хуумгай хандах юм бол ингээд Монгол дуусаа шүү.

**П.Алтангэрэл**: За, Батболд гишүүн

**Су.Батболд**: Энэ зүгээр ер нь бүр хойшлуулъя барья, энийг хэлэлцэхээ больё гэж байгаа юм биш л даа. Түр хугацаагаар хойшиллоо. Бид нар Газрын тухай хууль дээр ажлын хэсэг байгуулан ажиллаж байгаа. Ер нь яагаад сайн ярих ёстой юм бэ гэхээр энэ нүүдлийн мал аж ахуйг дагаад чинь манай хамаг соёл, өв уламжлал олон юм явж байгаа. Хуваагаад өгөх бол аягүй амархан байхгүй юу. Тэрний цаана ямар үр дагавар гэдгийг сайн бодох хэрэгтэй. Түр хойшлуулаад, дараа нь Газрын хуультай уялдаад явъя.

**Г.Баярсайхан**: Би зарим гишүүдтэй санал нэг байна. Ер нь Монголчууд бидний нүүдлийн мал аж ахуйн бол 2, 3 мянган жилийн түүхтэй. Өнөөдөр мал аж ахуй ямар зүйл дээр тогтож байна гэвэл нүүдлийн мал аж ахуй, эрчимжсэн мал аж ахуй бол одоо 0.01 хувьд ч хүрэхгүй байгаа. Тэгэхээр үндсэн.

**П.Алтангэрэл**: Буд гишүүний санал дээр.

**Г.Баярсайхан**: Түүх соёлоо агуулаад явж байгаа нүүдлийн мал аж ахуйтай шууд холбоотой бэлчээрийн асуудлыг бид нар хуумгай яаран хэлэлцэж болохгүй ээ. Тэр Газрын хуультай хэмт хэлэлцээд явах нь зүйтэй гэж бодож байна.

**Х.Баделхан**: Бэлчээрийн тухай хуулийг бол нэлээн нухацтай ярих нь зүйтэй. Бие даасан хууль гаргах дээр бол санал нэгтэй байна. Гэхдээ бэлчээр эзэнгүй гэж ойлгож болохгүй л дээ. одоо бол бэлчээр уламжлалын дагуу малчид эзэмшсэн тэр бүх бэлчээр эзэнтэй байгаа. Тийм учраас Буд гишүүний саналтай би санал нэг байна. Энийг ер нь нэлээн нухацтай хэлэлцүүлэхгүй бол болохгүй ээ. Хойшлуулъя гэдэг санал байгаа.

**П.Алтангэрэл**: Саналаа хураая.

**Э.Бат-Үүл**: Би Буд гишүүнээс асуулт асуусан. Тэгсэн сая асуултыг хариулах явцад олон гишүүн хойшлуулах үндэслэл яриад явчихлаа шүү дээ. тэгэхээр би бол одоо тэгвэл цөөнх болж үг хэлэх гээд байна. Яагаад гэхээр энэ ийм юм шүү дээ. мэдээллийг зөв хийгээд, Тэрбишдагва сайд байхдаа ч бас мэднэ. Энэ Бэлчээрийн хууль ингэж олон удаагийн дамжлага дамжаад унаад ерөөсөө хэлэлцэгдэхгүй яваад байгаа байхгүй юу. Энэ бодооч. Яагаад бэлчээр ингээд байгааг би одоо бүр ерөөсөө ойлгохоо байгаад байгаа. Жишээ нь, Энхбаяр гишүүн бол миний тухай жаахан буруу мэдээлэл өгөөд байна л даа. Харин энэ Бэлчээрийн хууль гарч байж манай нүүдлийн иргэншил аврагдах гээд байна. Өөрөөр хэлбэл, нөгөө малчин том мал аж ахуй чинь бүх байгалийн бүсээр дамжиж бэлчдэг болгох гээд байна. Тууврын замтай болгох гээд байна шүү дээ. Энэ хуулиар энийг гаргах гээд байна. Тэгэхгүй бол одоо сум сум хаачихаад оруулахаа байсан. тууврын зам байхгүй болгох гэж байгаа. Тийм ээ? Отрын зам байхгүй болгоод хаясан. Нөөц байхгүй болгоод хаясан байхгүй юу. Одоо Монгол мал хөтөлбөрөөр 60 мянган малтай хоршоо гарч ирэх гээд байна. Тэд нар ингээд Говь-Алтайгаас хангайн бүс рүү явна гэхээр бүх сумд чинь хааж хаяад байна. Тэгээд жинхэнэ нүүдлийн иргэншлээ аврах хууль оруулж ирээд байгаа байхгүй юу. Уг нь. Тэгээд энийгээ одоо хэлэлцье. Тэгэхгүй бол Газрын хуулийг та нар анзаараарай. Газрын хууль бол байна шүү дээ. Эдэлбэр газар руу их анхаарсан хууль байгаа шүү. Тэгээд тэр рүү аваачиж Бэлчээрийн хуулийг концепци болгож шахаж оруулах юм бол баларна шүү. Наадах чинь.

**П.Алтангэрэл**: Нэгэнт горимын санал гаргасан учраас Буд гишүүний саналаар энэ Бэлчээрийн хуулийг хэлэлцэх асуудлыг түр хойшлуулъя гэсэн санал гаргасан. Энэ саналаар санал хураая.

13-аас 12.

Түр хойшлуулна гэдгээр, тийм. 13-аас 10 гишүүн дэмжсэн учраас Бэлчээрийн хууль хэлэлцэх асуудлыг түр хойшлуулж байна. 13-аас 12 дэмжсэн байна. Өнөөдрийн хурал ингээд өндөрлөлөө.

Ñîðîíçîí õàëüñíààñ áóóëãàñàí:

ÕÓÐÀËÄÀÀÍÛ ÒÝÌÄÝÃËÝË

ÕªÒËªÃ× Á.ÍÀÐÀÍÒÓßÀ